Neuvoston direktiivi 88/183/ETY, annettu 22 päivänä maaliskuuta 1988, direktiivin 76/116/ETY muuttamisesta nestemäisten lannoitteiden osalta



Virallinen lehti nro L 083 , 29/03/1988 s. 0033 - 0039

Suomenk. erityispainos Alue 13 Nide 17 s. 0038

Ruotsink. erityispainos Alue 13 Nide 17 s. 0038



NEUVOSTON DIREKTIIVI, annettu 22 päivänä maaliskuuta 1988, direktiivin 76/116/ETY muuttamisesta nestemäisten lannoitteiden osalta (88/183/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous- ja sosiaalikomitean lausunnon(3), sekä katsoo, että lannoitteita koskevan jäsenvaltioiden lainsäädännön lähentämisestä 18 päivänä joulukuuta 1975 annetussa neuvoston direktiivissä 76/116/ETY(4) sellaisena kuin se on viimeksi muutettuna Espanjan ja Portugalin liittymisasiakirjalla, on annettu säännökset kiinteiden lannoitteiden kaupasta; on osoittautunut tarpeelliseksi muuttaa edellä mainittua direktiiviä siten, että se kattaa myös nestemäiset lannoitteet, ja on tarkoituksenmukaista, että direktiivi 76/116/ETY koskee sekä kiinteitä että nestemäisiä lannoitteita ja erityisesti, että merkintä "ETY-lannoite" koskee samoin sekä kiinteitä että nestemäisiä lannoitteita, jotka ovat koostumukseltaan tässä direktiivissä määriteltyjä yksi- ja moniravinteisia lannoitteita, ON ANTANUT TÄMÄN DIREKTIIVIN: 1 artikla Muutetaan direktiiviä 76/116/ETY seuraavasti: 1. Korvataan 2 artikla seuraavasti: "2 artikla Jäsenvaltioiden on toteutettava kaikki tarvittavat toimenpiteet sen varmistamiseksi, että merkintää `ETY-lannoitteet` käytetään ainoastaan lannoitteista, jotka ovat tyypiltään joitakin liitteen I luettelossa merkittyjä lannoitteita ja jotka ovat tässä direktiivissä ja sen liitteissä I-III vahvistettujen vaatimusten mukaisia." 2. Lisätään 4 artiklaan kohta seuraavasti: "3. Nestemäisiä lannoitteita saa pitää kaupan ainoastaan, jos niiden mukana on asianmukaiset ohjeet. Näissä ohjeissa on erityisesti oltava tiedot säilytyslämpötilasta ja varastoinnin aikaisesta onnettomuuksien ehkäisystä." 3. Lisätään liitteeseen I tämän direktiivin liitteeseen sisältyvä osa "C - Nestemäiset lannoitteet". 4. Liitteessä II olevan 1 kohdan c alakohtaan toisen alakohdan jälkeen lisätään seuraavat alakohdat: "Nestemäisten lannoitteiden ravinteita koskevat lisätiedot voidaan ilmoittaa likimääräisesti ekvivalenttisina paino/tilavuus-mittoina (kilogrammaa/hehtolitra tai grammaa/litra). Nestemäisten lannoitteiden määrät on ilmaistava massana. Nestemäisten lannoitteiden määrien ilmaiseminen tilavuutena on vapaaehtoista." 5. Lisätään liitteessä I olevaan A. I kohtaan seuraavat tuotteet ja poikkeamat: "Typpilannoiteliuos 0,6 % Ammoniumnitraatti - urealiuos 0,6 %". 2 artikla 1. Jäsenvaltioiden on toteutettava tämän direktiivin noudattamisen edellyttämät toimenpiteet viimeistään yhden vuoden kuluttua sen tiedoksi antamisesta. Niiden on ilmoitettava tästä viipymättä komissiolle(5). 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä maaliskuuta 1988. Neuvoston puolesta Puheenjohtaja M. BANGEMANN (1) EYVL N:o C 12, 16.1.1987, s. 3 (2) EYVL N:o C 125, 11.5.1987, s. 163 (3) EYVL N:o C 232, 31.8.1987, s. 6 (4) EYVL N:o L 24, 30.1.1976, s. 21 (5) Tämä direktiivi on annettu tiedoksi jäsenvaltioille 25 päivänä maaliskuuta 1988. LIITE C. NESTEMÄISET LANNOITTEET >TAULUKON PAIKKA> >TAULUKON PAIKKA>